“ลำดับเหตุการณ์” ระเบิด-ไฟไหม้หลายจุดพื้นที่ภาคใต้
“ลำดับเหตุการณ์” ระเบิด-ไฟไหม้หลายจุดพื้นที่ภาคใต้
12 ส.ค. 2559

ผู้สื่อข่าวรายงานว่า หลังจากเกิดเหตุระเบิดที่ตลาดเซ็นเตอร์พอยด์ เมืองตรัง จ.ตรัง ในช่วงเย็นของวันที่ 11 สิงหาคมที่ผ่านมา ก่อนที่ในช่วงค่ำนั้นจะเกิดระเบิด 2 จุด บริเวณย่านใจกลางเมืองหัวหิน จ.ประจวบคีรีขันธ์ หลังจากนั้นปรากฏว่าเกิดขึ้นอย่างต่อเนื่องในพื้นที่ภาคใต้ ซึ่งสามารถสรุปเหตุการณ์ได้ ดังนี้
เวลา 02.00 น. เกิดเหตุเพลิงไหม้ห้างลีวิวัฒน์ถาวร (ลีมาร์ท) อ.เมือง จ.ตรัง
เวลา 03.00 น. เกิดเหตุเพลิงไหม้ตลาดนัดบางเนียง อ.ตะกั่วป่า จ.พังงา
เวลา 03.00 น. เกิดเหตุเพลิงตลาดร้านค้า หาดอ่าวนาง จ.กระบี่
เวลา 04.00 น. เกิดเหตุเพลิงไหม้ที่ห้างสรรพสินค้าโลตัส จ.นครศรีธรรมราช
เวลา 04.00 น. เกิดเหตุเพลิงไหม้ร้านทวีสินพลาสติก อ.เมือง จ.สุราษฎร์ธานี
เวลา 08.00 น. เกิดเหตุระเบิดหน้าสถานีตำรวจน้ำ เทศบาลนครสุราษฎร์ธานี เบื้องต้นเสียชีวิต 1 คน บาดเจ็บ 2 คน
เวลา 08.05 น. เกิดเหตุระเบิดในพื้นที่ ต.ป่าตอง อ.กระทู้ จ.ภูเก็ต เบื้องต้นไม่มีรายงานผู้รับบาดเจ็บหรือเสียชีวิต
เวลา 08.20 น. ระเบิดหน้า สภ.เมืองสุราษฎร์ อ.เมือง จ.สุราษฎร์ ไม่มีผู้ได้รับบาดเจ็บหรือเสียชีวิต
เวลา 08.40 น. พบวัตถุระเบิดอีก 1 ลูกที่ ชายหาดโลมา จนท.กำลังเก็บกู้ เบื้องต้นไม่มีรายงานผู้รับบาดเจ็บหรือเสียชีวิต
เวลา 08.50 น. เกิดเหตุเพลิงไหม้ที่ห้างสรรพสินค้าโลตัส จ.นครศรีธรรมราช เบื้องต้นพบวัตถุต้องสงสัย เจ้าหน้าที่เร่งตรวจสอบ
เวลา 09.15 น. เกิดเหตุระเบิด 2 ลูก ที่หอนาฬิกา อ.หัวหิน จ.ประจวบคีรีขันธ์ มีผู้ได้รับบาดเจ็บ 4 คน จนท.ยังคงปิดกัดพื้นที่บริเวณเกิดเหตุ
เวลา 09.20 น. จนท. EOD เข้าตรวจสอบพื้นที่เหตุระเบิดบริเวณหอนาฬิกา อ.หัวหิน พบปลอดภัย เร่งช่วยเหลือผู้ได้รับบาดเจ็บอีก 1 คนออกมา
เวลา 09.25 น. ตำรวจยังคงปิดกันพื้นที่บริเวณหน้าวัดหัวหิน อ.หัวหิน หลังพบวัตถุต้องสงสัยอีกหนึ่งจุด
เวลา 09.30 น. เกิดเหตุระเบิด 2 ลูก บริเวณปากทางเข้าตลาดนัดบางเนียง อ.ตะกั่วป่า จ.พังงา เบื้องต้นไม่มีรายงานผู้รับบาดเจ็บหรือเสียชีวิต
เวลา 09.40 น. ตำรวจกลางถนนหน้าวัดหัวหิน พบระเบิดอีกลูก ได้ทำการยิงทำลายแล้ว